laion/Wikipedia-Exotic huggingface dataset:
ג'ן מאיירס

ג'ניס לנור מאיירס (באנגלית: Janice Lenore Meyers‏; 20 ביולי 1928 – 21 ביוני 2019) הייתה פוליטיקאית אמריקאית מהמפלגה הרפובליקנית, שכיהנה כחברת בית הנבחרים של ארצות הברית מטעם מחוז הקונגרס השלישי של מדינת קנזס. היא הייתה האישה הרפובליקנית הראשונה שנבחרה לבית הנבחרים האמריקאי מקנזס. מאיירס נולדה לינקולן, עיר הבירה של נברסקה. היא למדה בבתי ספר ציבוריים בסופיריור שבדרום נברסקה, ואת השכלתה הגבוהה רכשה לראשונה במכללת ויליאם וודס השוכן בפולטון שבמיזורי. בשנת 1951 השלימה מאיירס לימודי תואר ראשון באוניברסיטת נברסקה–לינקולן. משנת 1951 עד 1954 עבדה כעוזרת לענייני פרסום ויחסי ציבור בתחנת רדיו מקומית באומהה ובחנות כלבו בלינקולן. בשנים 1967–1972 היא הייתה חברת מועצה בעיריית אוברלנד פארק, ובמשך שנתיים (1972-1970) הייתה נשיאת המועצה. מ-1972 עד 1984 מאיירס הייתה חברת הסנאט המדינתי של קנזס. בבחירות 1978 התמודדה אל הסנאט של ארצות הברית, אך הובסה בבחירות המקדימות של המפלגה הרפובליקנית, בהן התמודדו מועמדים רבים ולבסוך ניצחה ננסי קאסבאום. בבחירות 1984 נבחרה מאיירס אל בית הנבחרים של ארצות הברית כנציגת מחוז הקונגרס השלישי של קנזס, והושבעה לתפקידה עם התכנסות הקונגרס ה-99 בראשית ינואר 1985. במהלך הקונגרס ה-104 של ארצות הברית הייתה יושבת ראש ועדת העסקים בקטנים של בית הנבחרים האמריקאי. בבית הנבחרים הייתה תומכת בשמרנות פיסקלית, ופעלה למען הפחתת מסים על עסקים קטנים ובינוניים ופטירתם מחוקי שכר מינימום. לאחר תריסר שנים בבית הנבחרים, לקראת בחירות אמצע הכהונה ב-1996 פרשה מאיירס מהחיים הפוליטיים וכהונתה תמה בינואר 1997. בנה, פיל מאיירס, התמודד על אחד משני מושביה של הוואי בבית הנבחרים במהלך בחירות 2000, אך הפסיד לניל אברקרומבי, מועמד המפלגה הדמוקרטית. ב-21 ביוני 2019 נפטרה מאיירס לאחר מאבק במחלת לב במרכז הרפואי השוכן בעיירה מריאם על גבול קנזס-מיזורי. מדיה וקבצים בנושא ג'ן מאיירס בוויקישיתוף ג'ן מאיירס, באתר המדריך הביוגרפי של הקונגרס של ארצות הברית (באנגלית) Janice Meyers, באתר Kansapedia-Kansas Historical Society (באנגלית) הריסון סמית', Jan Meyers, moderate Republican who notched a first for Kansas women, dies at 90, באתר וושינגטון פוסט, 26 ביוני 2019 (באנגלית) AP‏, Jan Meyers, Kansas' 1st GOP congresswoman, dies at age 90, באתר ABC News‏, 24 ביוני 2019 (באנגלית) בריאן לורי, ‘She was a pioneer.’ Former Kansas congresswoman Jan Meyers passes away, באתר קנזס סיטי סטאר, 22 ביוני 2019 (באנגלית) פאריס בסייסו, Jan Meyers, the first Republican woman to represent Kansas in the House, dies at 90, באתר CNN‏, 25 ביוני 2019 (באנגלית) קת'רין ק. סילי, Jan Meyers, a Kansas Republican ‘First’ in Congress, Dies at 90, באתר הניו יורק טיימס, 24 ביוני 2019 (באנגלית)
.ci

‎.ci היא סיומת אינטרנט מדינית (ccTLD) השייכת לחוף השנהב. ברוב המקרים, הרשמות ספציפיות של הדומיין משתמשות בסיומת אינטרנט משנית של .ci. חוף השנהב עושה שימוש גם בכינוס מיוחד של צליל chu במקום תת-סיומת אינטרנט משנית. שגרירויות: amb-name.ci בתי חולים: chu-name.ci מרכזי מבקרים: ot-name.ci אוניברסיטאות: univ-name.ci בתי חברות: cci-name.ci בתי עירייה: mairie-name.ci הסיומות הבאות הן התת-סיומות המשניות הקיימות כרגע, השירות מציע תת-סיומות ברמות נוספות ללקוח אם דרוש: .org.ci, or.ci – ארגונים בינלאומיים .com.ci, co.ci – עסקים .edu.ci, ed.ci, ac.ci – חינוך, בתי ספר, גנים, אוניברסיטאות .net.ci – שירות אינטרנט .go.ci – ארגוני ממשלה int.ci – ארגונים בינלאומיים מדיה וקבצים בנושא .ci בוויקישיתוף אתר האינטרנט הרשמי של .ci (בצרפתית) הרשמת דומיין .ci IANA — .ci Domain Delegation Data, www.iana.org אתר הממשלה של חוף שנהב, באתר gouv.ci ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
גאורגיס ברצוקאס

גאורגיס ברצוקאס (ביוונית: Γιώργος Μπρατζόκας; ‏ נולד ב-11 ביוני 1965) הוא כדורסלן עבר יווני, ששיחק בעמדת הפאוור פורוורד וכיום הוא מאמן כדורסל המאמן את אולימפיאקוס פיראוס מליגת העל היוונית בכדורסל ומהיורוליג. ברצוקאס חתם במארוסי בקיץ 1981 (בגיל 16). הוא התמודד בדראפט 1987 אך לא נבחר. בסוף עונת 1992, לאחר 11 שנים, פרש ממשחק בעקבות פציעה. את כל קריירת המשחק שלו הוא העביר במארוסי. 11 שנים לאחר שנאלץ לפרוש ממשחק עבר ברצוקאס לאימון. ברצוקאס החל את דרכו כעוזר מאמן במארוסי הקבוצה היחידה בה שיחק בכל הקריירה. שנתיים לפני שברצוקאס הגיע לקבוצה מארוסי הקבוצה זכתה בגביע ספורטה לאחר ניצחון 72–74 על אלאן שאלון הצרפתית. בעונתו הראשונה כמאמן הקבוצה עלתה הקבוצה לפלייאוף הליגה היוונית לראשונה בתולדותיה. בעונתו השנייה בקבוצה הקבוצה לא העפילה לפלייאוף ובשלישית שבה לפלייאוף. בשנת 2009 חזר למארוסי, הפעם כמאמן ראשי. ברצוקאס אימן את מארוסי רק לעונה אחת עד שעזב. בעונתו הראשונה בקבוצה נבחר למאמן השנה בליגת בעל היוונית בכדורסל. ברצוקאס חתם באולימפיאקוס מליגת העל היוונית ומהיורוליג לעונות 2012\2013 ו-2013\2014. בעונתו הראשונה בקבוצה, על אף שלא זכה עימה בליגה המקומית, זכה עימה ביורוליג כולל ניצחון מרשים בגמר 88–100 על ריאל מדריד, ניצחון בסדרת רבע הגמר 2–3 על אנדולו אפס וניצחון 52–69 על צסק"א מוסקבה בחצי הגמר, באותה עונה נבחר ברצוקאס למאמן השנה ביורוליג. בעונתו השנייה בקבוצה לא זכה בליגה המקומית ולא ביורוליג: ביורליג סיימו במקום ה-3 בבית א' בשלבי הגמר וכך עלו לרבע הגמר, שם הפסידו 2–3 בסדרה על ידי ריאל מדריד. לאחר שנתיים מוצלחות באולימפיאקוס חתם ברצוקאס בלוקומוטיב קובאן. בעונתו הראשונה והיחידה בקבוצה עונת 2015\2016 הקבוצה העפילה לראשונה בתולדותיה לפיינל פור היורוליג שנערך במרצדס בנץ ארנה, הם עלו לאחר שסיימו במקום השני בבית שמינית הגמר וכך עלו לרבע הגמר שם ניצחו 2–3 בסדרה את ברצלונה, ובחצי הגמר הפסידו 81–88 לצסק"א מוסקבה. בקרב על המקום השלישי הם ניצחו 75–85 את באסקוניה ויטוריה. ב-8 ביולי 2016 חתם ברצוקאס בברצלונה. בעונתו הראשונה והיחידה בקבוצה ברצלונה רשמה עונה כושלת וסיימה במקום ה-11 ביורוליג עם מאזן של 12 ניצחונות לעומת 18 הפסדים. בסוף העונה פוטר ברצוקאס מאימון הקבוצה. לאחר עונתו הכושלת בקריירה חתם ברצוקאס בחימקי מוסקבה. בעונתו הראשונה בקבוצה הם העפילו לפלייאוף היורוליג שם הודחו בסדרת רבע הגמר 1–3 לצסק"א מוסקבה. בעונתו השנייה בקבוצה הם סיימו את היורוליג במקום ה-13 עם מאזן של 9 ניצחונות לעומת 21 הפסדים. לאחר שקסטוטיס קמזורה פוטר מאימון אולימפיאקוס בעקבות אי הצלחה מונה ברצוקאס לאימון הקבוצה. עונתו הראשונה בקבוצה נקטעה על ידי התפרצות מחלת הקורונה ועד אז הקבוצה הגיע למקום ה-11 ביורוליג עם מאזן של: 12 ניצחונות ו-16 הפסדים. בעונתו השנייה בקבוצה הם סיימו במקום ה-12 ביורוליג. מדיה וקבצים בנושא גאורגיס ברצוקאס בוויקישיתוף פרופיל, באתר היורוליג
אל-ויחדאת

אל-ויחדאת (בערבית: الوحدات) הוא מועדון ספורט ירדני המפורסם בעיקר הודות לקבוצת הכדורגל שלו. מועדון הספורט הוקם בשנת 1956 במחנה הפליטים הפלסטינים אל-ויחדאת (אנ') בבירת ירדן, עמאן. קבוצת הכדורגל, הנחשבת לאחת מקבוצות הכדורגל הטובות בליגה הירדנית, זכתה חמש עשרה פעמים באליפות הליגה הירדנית וכן זכתה בגביע הירדני עשר פעמים. היריבה הבולטת של קבוצה זו היא קבוצת אל-פייסלי. אליפות ירדן: 17 1980, 1987, 1991, 1994, 1995, 1996, 1997, 2005, 2007, 2008, 2009, 2011, 2014, 2015, 2016, 2018, 2020 הגביע הירדני: 10 1982, 1985, 1989, 1996, 1997, 2000, 2009, 2010, 2011, 2014 מגן ההתאחדות הירדנית: 9 1982, 1983, 1988, 1995, 2002, 2004, 2008, 2010, 2017 הסופר-קאפ הירדני: 13 1989, 1992, 1997, 1998, 2000, 2001, 2005, 2008, 2009, 2010, 2011, 2014, 2018 ליגת האלופות האסיאתית: הופעה 1 2002-03: מוקדמות מערב - סיבוב שני אליפות אסיה לקבוצות: הופעה 1 1996: סיבוב ראשון גביע AFC: 7 הופעות 2006: חצי גמר 2007: חצי גמר 2008: שלב הבתים, שנייה בסיבוב זה 2009: שלב הבתים 2010: שלב הבתים 2011: חצי גמר 2012: רבע גמר 2015: שמינית גמר 2016: שמינית גמר 2017: חצי גמר גביע אסיה למחזיקות גביע: 2 הופעות 2000/01: רבע-גמר 2001/02: סיבוב שני עיראק חיידר עבדול-ג'אבר ירדן מחמוד שלביה ירדן חסאן עבדל פאטח ניגריה עמנואל אמונקה אתר האינטרנט הרשמי של אל-ויחדאת פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
שטח חיוני

"שטח חיוני" (1976) היא יצירת אמנות מאת יהושע נוישטיין. העבודה "שטח חיוני" (באנגלית: Territorial Imperative) מהווה פעולה אמנותית. מונח זה שימש בשנות ה-70 של המאה ה-20 להגדיר עבודות בעלות היבטים של מיצג ומיצב, שלא היו באותה עת בשפה האמנותית הישראלית. העבודה בוצעה לראשונה על ידי נוישטיין בשנת 1976, ובה האמן הסתובב עם כלב בשטח קיבוץ מרום גולן שברמת הגולן, בקרבת גבול ישראל-סוריה. במקומות בהם השתין הכלב, פעולה שבה הכלבים גם מסמנים את הטריטוריה שלהם, תלה האמן כרזה ועליה תצלום של הכלב עם הטקסט "שטח חיוני". תיעוד של העבודה הוצג בתערוכה "האדמה הזאת", שהוצגה בבית האמנים בתל אביב-יפו במרץ-אפריל באותה שנה. מספר חודשים לאחר הביצוע הראשוני, תועד נויישטיין מבצע שוב את העבודה עבור צוות צילום של רשות השידור. תיעוד זה הוקרן ב-16 באפריל 1976, במסגרת תוכנית טלוויזיה על אמנות מושגית. ביצוע נוסף התקיים בעיר קרוזה (Kruså), שעל גבול דנמרק-גרמניה (1977), במסגרת התערוכה "עשרה אמנים מישראל", שהתקיימה במוזיאון לואיזיאנה בדנמרק. כמן כן בוצעה בבלפסט (1978). העבודה הייתה מוזמנת לביצוע נוסף בקאסל, במסגרת התערוכה "דוקומנטה 6" (ינואר 1977). נוישטיין התכוון לבצע אותה על הגבול שבין גרמניה המזרחית לגרמניה המערבית, אולם ברגע האחרון בוטלה ההזמנה בגלל חששות פוליטיים של מארגני התערוכה. תיעוד העבודה הוצג פעמים רבות. בהן בתערוכות "גבולות" (מוזיאון ישראל; 1980), בתערוכה "עובדי אדמה - אמני שטחים" (גלריה בוגרשוב, 1993); "העיניים של המדינה: אמנות חזותית במדינה ללא גבולות" (מוזיאון תל אביב לאמנות, 1998) ועוד. ראו: דליה מנור, המקום של נוישטיין, ערב רב, 20 בנובמבר 2020.
מאור כהן (פירושונים)

האם התכוונתם ל... מאור כהן – מוזיקאי, שחקן ובדרן ישראלי מאור כהן (1975) – ד"ר לגאוגרפיה ומרצה מאור כהן (איש הלגו) – רס"ן בצה"ל, ראש מדור שרות ייחודי ביחידת מיטב
פרנץ לוי

פרנץ לוי (בהונגרית: Lőwy Ferenc; קרשלדאן, 19 בינואר 1869 – 1944) היה רב, תאולוג, חוקר, מתרגם, יהודי-הונגרי שנספה בשואה. פרנץ לוי סיים את לימודיו בבית המדרש לרבנים בבודפשט ובבית המדרש לרבנים בברלין עם דוקטורט בפילוסופיה. הוא היה רב בנג'אטאד (1894-1903), אחר כך הרב הראשי של קהילת הסטטוס קוו אנטה של טרגו מורש; הוא כתב מחקרים המסבירים את כתבי הקודש. ספרו בשם "סיפור מקראי מבריאת העולם עד פילוג ממלכת ישראל המאוחדת" (בודפשט, 1904; טרגו מורש, 1922) כספר לימוד, הודפס בשלוש מהדורות. הוא היה חבר ב"אגודת ז'יגמונד קמני" (KZST) הספרותית מאז 1909, שם הרצה על מדעי המזרח (1912), על רוסטם ואמברי (1914), הסובוטניקים (1920) ועל השירה בשם "היסטוריה של המלך תלמי" שכתב פטר שיימש אילושוואי (1930), על הסופר מור יוקאי (1931), והסיבות לאי הכרתו בחו"ל של המשורר יאנוש אראן (1932). הכתיבה שלו על "ההסמכה האחרונה של נסיכי טרנסילבניה" פורסמה במגזיני טרגו מורש (1935) ובשנתונים של KZST. הוא תרגם מגרמנית להונגרית את הדרמה של מקס נורדאו ד"ר קוהן (כהן). דרמה (קלוז'-נאפוקה, 1920). תרגום ספרותי בטרנסילבניה הספרות היהודית בטרנסילבניה ג'רג' גאל: ספרות יהודית הונגרית ברומניה. בתוך: שנתון. פורסם על ידי MIOK. בודפשט, 1984. Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion. 1994. ISBN 973-26-0369-0
Will You Marry Me?

"Will You Marry Me?" (בעברית: "האם תתחתן איתי?") הוא שיר של הזמרת והרקדנית פאולה עבדול, אשר יצא ב-12 במרץ 1992 על ידי חברת וירג'ין רקורדס. השיר יצא כסינגל החמישי מאלבומה השני של הזמרת. הוא נכתב על ידי עבדול עצמה, סנדרה סטריט ויקטור, וי ג'פרי סמית' ופיטר לורד והופק על ידי לורד וסמית'. השיר נכתב בהשראת האירוסין שלה לאמיליו אסטבז והוא יצא לאור קצת לפניי חתונתם. סטיבי וונדר גם מופיע בשיר כאשר הוא מצבע קולות רקע. השיר מכיל כבי-סייד את השיר "Good Night, My Love (Pleasant Dreams)" אשר שוחרר על מנת לאסוף כסף למלחמה נגד איידס. השיר זכה להצלחה בארצות הברית כאשר הגיע למקום ה-19 במדינה והפך לשיר הרביעי מהאלבום לעשות זאת. בקנדה השיר אף זכה להצלחה יותר גדולה כאשר הגיע למקום השישי. לקליפ לשיר יצאו חמש גרסאות שונות כאשר בכל גרסה עבדול רוקדת בסגנון אחר. מידע על הסינגל "Will You Marry Me?" באתר מיוזיק בריינז סרטון השיר "Will You Marry Me?" באתר יוטיוב פאולה עבדול, סנדרה סטריט ויקטור, פיטר לורד ו-וי ג'פרי סמית' Facebook, Twitter, Show more sharing options, Facebook, Twitter, LinkedIn, Email, Copy Link URLCopied!, Print, Kiddie Pop : A Bevy of Stars Sing Nursery Rhymes to Benefit Pediatric AIDS Foundation, Los Angeles Times, ‏1991-05-22 (באנגלית אמריקאית)
נגן האקורדיון

נגן האקורדיון (באנגלית: Accordion Player או Accordionist) הוא סרט קצר אילם בריטי משנת 1888. הסרט נוצר ובוים בידי לואי לה פרינס ונחשב לאחד מהסרטים הניסויים המוקדמים בעולם והוא גם מהמוקדמים ביותר ששרדו, ביחד עם איש הולך מעבר לפינה משנת 1887, וסצנת ראונדהיי גארדן ותנועה חוצה את גשר לידס מאותה שנה. מוזיאון המדיה הלאומי של אנגליה, שמחזיק בעותק של הפריימים המקוריים, בינגוד לשני סרטיו המוקדמים של לה פרינס, לא שיחזר את סרט זו. עם זאת, שיחזור חובבני של 17 הפריימים הראשונים הועלה ליוטיוב. מהירות ההצגה היא כנראה 5–6 פריימים בשנייה. זהו הסרט השני והאחרון שנוצר עם מצלמת העדשה היחידה של לה פרינס, והוא צולם במדרגות ביתו של גוז'ף וויטלי, חמו של לואי לה פרינס וסביו מצד האם של אדולף לה פרינס. הזמן האפשרי של הצילום הוא 1888. הצילום נעשה על ידי מצלמת העדשה היחידה LPCCP Type-1 MkII. תאריך צילום הסרט יכול להיות דומה לתאריך צילום הסרט סצנת ראונדהיי גארדן, כיוון שהמצלמה נמצאת בכיוון דומה ואדולף לבוש אותו דבר. הסרט מציג את אדולף לה פרינס, בנו של לואי לה פרינס מנגן באקורדיון כפתור דיאטוני. אדולף לה פרינס בתפקיד עצמו מדיה וקבצים בנושא נגן האקורדיון בוויקישיתוף "נגן האקורדיון", במסד הנתונים הקולנועיים IMDb (באנגלית) "נגן האקורדיון", במסד הנתונים הקולנועיים KinoPoisk (ברוסית) Accordion Player, סרטון באתר יוטיוב "נגן האקורדיון", באתר OFDb "נגן האקורדיון", באתר Filmweb Richard Howells, Louis Le Prince: the body of evidence, Screen 47, 2006-07-01, עמ' 179–200 doi: 10.1093/screen/hjl015 Accordion Player (1888) (באנגלית), נבדק ב-2021-04-08 ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
ג'ודי ביגרט

ג'ודית בורג ביגרט (באנגלית: Judith Borg Biggert; נולדה ב-15 בנובמבר 1937) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס ה-13 של מדינת אילינוי, בין השנים 2013-1999. ביגרט, חברת המפלגה הרפובליקנית, כיהנה טרם היבחרה לקונגרס כחברת בית הנבחרים המדינתי של אילינוי. ביגרט נולדה בשם ג'ודית גאייל בורג בשיקגו, השנייה מבין ארבעת ילדיהם של אלווין אנדרו ומרג'ורי וירג'יניה בורג. במשך 41 שנה (1969-1928) עבד אביה בתאגיד וולגרינס, ואף בשנים 1969-1963 היה נשיא החברה. סביה מצד האב היגרו לארצות הברית מפינלנד, ומצד אמה ביגרט ממוצא אנגלי. היא גדלה בווילמט ובשנת 1955 השלימה את לימודיה התיכון בבית הספר התיכון ניו טרייר. לאחר מכן למדה יחסים בינלאומיים באוניברסיטת סטנפורד, שם קיבלה תואר ראשון בנושא ב-1959. באוניברסיטת נורת'ווסטרן למדה משפטים, והייתה עוזרת משפטית עבור השופט לוות'ר מריט סווייגרט (Luther Merritt Swygert) בבית המשפט הפדרלי השביעי לערעורים של ארצות הברית. ב-1992 נבחרה אל בית הנבחרים של אילינוי כנציגת מחוז הבחירה ה-81, ובשנים 1994 ו-1996 נבחרה מחדש. בבחירות 1998 התמודדה ביגרט אל בית הנבחרים של ארצות הברית במחוז הקונגרס ה-13 של אילינוי. בבחירות המקדימות שהתקיימו במפלגה הרפובליקנית ניצחה את פיטר רוסקאם, ובבחירות עצמן זכתה ב-58.1% מהקולות. ב-3 בינואר 1999 ביגרט הושבעה לתפקידה., ובמרוצת השנים הייתה חברה בוועדת החינוך והעבודה, בוועדה לשירותים פיננסיים ובוועדת המדע, הטכנולוגיה והחלל של בית הנבחרים. בקונגרס הייתה ביגרט רפובליקנית מתונה, שתמכה בזכויות הפלה ובביטול מדיניות אל תשאל, אל תספר. בד בבד, היא התנגדה לרפורמה מקיפה במדיניות ההגירה לארצות הברית ולהעלאת מסים. היא פרשה לגמלאות בראשית 2013 ועזבה את הזירה הציבורית. עם זאת באפריל 2015 מינה אותה מושל אילינוי ברוס ראונר למועצת יחסי העבודה החינוכיים של המדינה מדיה וקבצים בנושא ג'ודי ביגרט בוויקישיתוף ג'ודי ביגרט, באתר המדריך הביוגרפי של הקונגרס של ארצות הברית (באנגלית) BIGGERT, Judy Borg, באתר history.house.gov (באנגלית) מייק רויפל, Rauner names Judy Biggert to teacher-contracts post, באתר דיילי הראלד, 3 באפריל 2015 (באנגלית)
My Love Is for Real

"My Love Is for Real" (בעברית: "האהבה שלי אמיתית") הוא שיר של הזמרת והרקדנית פאולה עבדול והזמרת הישראלית עפרה חזה, אשר יצא ב-30 במאי 1995 על ידי וירג'ין רקורדס כסינגל הראשון מתוך אלבומה השלישי. בניגוד לשיריה הקודמים של עבדול השיר לא זכה להצלחה בארצות הברית כאשר הגיע למקום ה-28 בלבד במצעד האמריקאי הרשמי ונהיה לסינגל היחיד שלה מתוך אלבום אולפן שלא נכנס לעשרים העליונים חוץ מסינגל הבכורה שלה. גם באירופה השיר זכה להצלחה פושרת כאשר הגיע למקום ה-44 בלבד במצעד האירופאי. בקנדה, אוסטרליה וניו זילנד השיר זכה להצלחה כאשר נכנס למקום ה-20 בקנדה וניו זילנד ולמקום ה-7 באוסטרליה. השיר נכתב על ידי עבדול עצמה ורת לורנס. מבחינה מוזיקלית השיר הוא שילוב של טריפ הופ ומוזיקה אינדית ביחד עם כלים שיוצרים מוזיקה ים תיכונית. בניגוד לשיריה הקודמים של הזמרת השיר מכיל אלמנטים מוזיקליים אפלים יותר ומוזיקה תעשייתית. השיר מכיל קולות רקע שבוצעו על ידי עופרה חזה. בניגוד לשיריה הקודמים של הזמרת השיר לא זכה להצלחה כאשר הגיע למקום ה-28 בלבד בארצות הברית אם כי במצעד הדאנס השיר הגיע למקום הראשון. גם באירופה השיר זכה להצלחה פושרת כאשר הגיע למקום ה-44 בלבד במצעד האירופאי הכללי. באוסטרליה וניו זילנד השיר דווקא כן זכה להצלחה כאשר הגיע למקומות 7 ו-20 (בהתאמה) במדינות אלו. בקנדה השיר זכה להצלחה גם כאשר הגיע למקום השביעי במצעד הקנדי. הקליפ לשיר בוים על ידי מייקל האוסמן ומציג את עבדול כפילגש בהרמון במזרח התיכון. השיר היה מועמד לשני פרסי VMA בקטגוריות קליפ הדאנס של השנה והקליפ עם הכוריאוגרפיה הטובה ביותר. בשנת 1996 להקת סטרייק הוציאה לשיר גרסת כיסוי אם כי גרסה זו זכתה להצלחה פחותה כאשר הגיע למקום ה-88 בלבד במצעד האירופאי הרשמי. מידע על היצירה "My Love Is for Real" באתר מיוזיק בריינז מידע על הסינגל "My Love Is for Real" באתר מיוזיק בריינז סרטון השיר "My Love Is for Real" באתר יוטיוב https://books.google.co.il/books?id=rgsEAAAAMBAJ&pg=PA92&dq=paula+abdul+Ofra+Haza&hl=en&sa=X&ei=j_jlVM6gMIihyQSoxYCoBA&redir_esc=y#v=onepage&q=paula%20abdul%20Ofra%20Haza&f=false https://books.google.co.il/books?id=0QsEAAAAMBAJ&pg=PA40&lpg=PA40&dq=Michael+Haussman+my+love+is+for+real&source=bl&ots=NiwyIQ54ic&sig=mUogO5vjZbuajDiTTrB-jhraCFg&hl=en&sa=X&ei=cPflVNCMEcSzyASPnoG4BA&redir_esc=y#v=onepage&q=Michael%20Haussman%20my%20love%20is%20for%20real&f=false
רומן גריפין דייוויס

רומן גריפין דייוויס (באנגלית: Roman Griffin Davis; נולד ב-5 במרץ 2007) הוא שחקן אנגלי. הוא מוכר בעיקר מהופעתו בתפקיד הראשי בסרט "ג'וג'ו ראביט" משנת 2019, עליה היה מועמד לפרס גלובוס הזהב בקטגוריית השחקן הטוב ביותר - סרט קומדיה או מוזיקלי. רומן גריפין דייוויס נולד ב-5 במרץ 2007 בלונדון להורים ממוצא אנגלי-צרפתי. הוא בנו של הצלם בן דייוויס ושל התסריטאית-במאית קמיל גריפין. הוא מתגורר במזרח סאסקס עם הוריו ואחיו, התאומים גיבלי והארדי. דייוויס הופיע לראשונה בסרט הקומדיה השחורה הסאטירי "ג'וג'ו ראביט" בבימויו של טאיקה ואיטיטי. אחיו התאומים השתתפו גם הם בסרט, בתפקיד שיבוטים אנושיים של הדויטשס יונגפולק (Deutsches Jungvolk; חלק מהנוער ההיטלראי). דייוויס היה מועמד לשישה פרסים על הופעותו בסרט וזכה בשניים – פרס איגוד מבקרי הקולנוע האמריקאי לשחקן הצעיר הטוב ביותר (אנ') ופרס איגוד מבקרי הקולנוע בוושינגטון די.סי. עבור ההופעה פורצת הדרך הטובה ביותר (אנ'). מדיה וקבצים בנושא רומן גריפין דייוויס בוויקישיתוף רומן גריפין דייוויס, במסד הנתונים הקולנועיים IMDb (באנגלית) "Roman Griffin Davis". Golden Globes (באנגלית). נבדק ב-2020-02-18. Grobar, Matt (2019-12-09). "12-Year-Old 'Jojo Rabbit' Star Roman Griffin Davis Nabs Golden Globe Nomination With First Screen Performance". Deadline Hollywood (באנגלית). נבדק ב-2020-02-18. Cooper, Mariah (2020-01-12). "5 Things to Know About 'Jojo Rabbit' Star Roman Griffin Davis". Us Weekly (באנגלית אמריקאית). נבדק ב-2020-02-18. Nguyen, Hanh (2019-10-26). "How "Jojo Rabbit" crafted that hilarious yet horrifying "Heil Hitler" scene". Salon (באנגלית). נבדק ב-2020-02-18. Bullmore, Harry (10 בדצמבר 2019). "Sussex boy, 11, features alongside Hollywood superstars in new film". The Argus (באנגלית). נבדק ב-2020-02-18. {{cite web}}: (עזרה) "2019 WAFCA Award Winners". Washington D.C. Area Film Critics Association. נבדק ב-2020-02-18. Malkin, Marc (2019-12-08). "Critics' Choice: 'The Irishman,' 'Once Upon a Time in Hollywood' Lead Movie Nominations". Variety (באנגלית). נבדק ב-2020-02-18. Wiseman, Andreas (17 בינואר 2020). "Matthew Goode And Annabelle Wallis Join Keira Knightley And Roman Griffin Davis In Christmas Pic 'Silent Night'". Deadline Hollywood. נבדק ב-15 במרץ 2020. {{cite web}}: (עזרה) Hipes, Patrick (11 בדצמבר 2019). "SAG Awards Nominations: 'Bombshell', 'The Irishman', 'Once Upon A Time In Hollywood' Top Film List, 'Maisel,' 'Fleabag' Score In TV – Complete List Of Noms". Deadline Hollywood. נבדק ב-9 בינואר 2020. {{cite web}}: (עזרה) "2019 San Diego Film Critics Society's Awards". San Diego Film Critics Society (באנגלית אמריקאית). 9 בדצמבר 2019. נבדק ב-9 בינואר 2020. {{cite web}}: (עזרה) Nordyke, Kimberly (8 בינואר 2020). "'Parasite' Tops Dorian Awards With 5 Wins". The Hollywood Reporter. נבדק ב-9 בינואר 2020. {{cite web}}: (עזרה) Saturn Awards Nominations: ‘Star Wars: Rise Of Skywalker’, ‘Tenet’, ‘Walking Dead’, ‘Outlander’ Lead List, Deadline[1]
בן דייוויס (צלם)

בנג'מין ו. דייוויס (באנגלית: Benjamin V. Davis; נולד בשנת 1961) הוא צלם קולנוע בריטי שעבד עם הבמאי והמפיק מת'יו ווהן. בין עבודותיו העיקריות: "קיק אס" (2010), "חניבעל: מקור הרוע" (2007) וסרטי אולפני מארוול "שומרי הגלקסיה" (2014), "הנוקמים: עידן אולטרון" (2015), "דוקטור סטריינג'" (2016), "קפטן מארוול" (2019) ו"הנצחיים" (2021). דייוויס החל את הקריירה שלו ב-Samuelsons Camera House, כיום חלק מחברת ציוד הקולנוע Panavision. הוא עבד כטוען הקלאפר, האחראי על הפוקוס ומפעיל מצלמות בסרטים עלילתיים ובפרסומות. בתקופה זו הוא עבד עם בילי ויליאמס, דאגלס סלוקומב ורוג'ר דיקינס. הוא החל את הקריירה שלו כצלם קולנוע לצילומים מקומיים. הסרט העלילתי הגדול הראשון שלו כצלם היה הסרט הבריטי "Miranda" (אנ') משנת 2002. אביו היה הצלם ומפעיל המצלמות מייק דייוויס. הוא נשוי לתסריטאית ולבמאית קמיל גריפין. בנם הוא השחקן רומן גריפין דייוויס. אתר האינטרנט הרשמי של בן דייוויס בן דייוויס, במסד הנתונים הקולנועיים IMDb (באנגלית) בן דייוויס, באתר AllMovie (באנגלית) בן דייוויס, במסד הנתונים הקולנועיים KinoPoisk (ברוסית) "Ben Davis". Internet Encyclopedia of Cinematographers. נבדק ב-2011-08-27. "Ben Davis". BenDavisBSC. אורכב מ-המקור ב-2013-05-21. נבדק ב-2011-08-27. Pennington, Adrian (8 בנובמבר 2018). "Craft leaders: Ben Davis, Cinematographer". IBC. נבדק ב-2019-12-12. {{cite web}}: (עזרה)
רג'י אפשואו

רג'ינלד יוג'ין אפשואו הבן (באנגלית: Reginald Eugene Upshaw Jr.; נולד ב-7 באפריל 1995) הוא כדורסלן אמריקאי, המשחק בעמדת הסמול פורוורד בהפועל תל אביב. אפשואו הוא בנם של סברינה ורג'י אפשואו האב, אשר שיחקו פוטבול באוניברסיטת המדינה של אמצע טנסי. אפשואו למד בתיכון ביילור בצ'טנוגה, טנסי, שם למד כאתלט מצטיין. הוא זכה באליפות המדינה בקפיצה לגובה ובאליפות עם נבחרת הפוטבול והכדורסל של התיכון. אפשואו קיבל מספר הצעות למלגה מתיכונים עבור נבחרת הפוטבול שלהם, אך לאחר ששבר את רגל ימין, הוא בחר להתמקד בכדורסל. בעונתו האחרונה בתיכונים, אפשואו העמיד ממוצעים של 22 נקודות, 12 ריבאונדים ו-3 חסימות למשחק. הוא דורג בשלושה כוכבים על פי יכולתו בתיכונים ובחר ללכת לאוניברסיטת המדינה של אמצע טנסי. בעונתו הראשונה של אפשואו, הוא העמיד ממוצעים של 6.4 נקודות ו-3.5 ריבאונדים למשחק. בעונתו השנייה, הוא העמיד ממוצעים של 9.9 נקודות ו-7.0 ריבאונדים למשחק. מכללתו סיימה את העונה במאזן 16–19 והפסידה בסיבוב הראשון בטורניר אליפות המכללות. בעונתו השלישית, נבחר אפשואו לקבוצה השלישית של העונה. מכללתו זכתה באליפות המחוז כשניצחה בגמר 53–55 את אוניברסיטת דומיניון העתיקה. אפשואו, שקלע תשע נקודות בגמר כולל ארבע הנקודות האחרונות של המשחק, נבחר לשחקן המצטיין. בטורניר אליפות המכללות, באחת ההפתעות הגדולות בהיסטוריה של הטורניר, מכללתו גברה על אוניברסיטת מדינת מישיגן 81–90, עם משחק טוב של אפשואו שקלע 21 נקודות והיה הקלע המוביל של המכללה. זה היה הניצחון הראשון של טנסי בטורניר מאז 1989. בסיבוב אחרי, בניגוד למשחק הקודם, מכללתו איבדה יתרון 25 והפסידה לאוניברסיטת סירקיוז, כשאפשואו קלע ב-1 מ-10 מהשדה ומסר אסיסט אחד. אפשואו העמיד ממוצעים של 13.7 נקודות, 8.5 ריבאונדים ו-2.2 אסיסטים למשחק בשנתו השלישית. לאחר העונה הוא עבר ניתוח בפרק כף היד. בעונתו האחרונה במכללה, אפשואו העמיד ממוצעים של 14.5 נקודות ו-6.8 ריבאונדים למשחק. הוא מונה לקבוצה השנייה של ארצות הברית בכל המחוזות. לצד ג'אקורי וויליאמס, הוא הוביל פעם נוספת את מכללתו לטורניר אליפות המכללות. בסיבוב הראשון, מכללתו ניצחה את אוניברסיטת מינסוטה 72–81 כשאפשואו קלע 19 נקודות, במשחק בו טנסי הייתה הפייבוריטית על פי ההימורים. בסיבוב אחרי, טנסי הפסידה 65–74 לאוניברסיטת באטלר. בשנת 2017, לאחר שלא נבחר בדראפט ה-NBA, החל אפשואו לשחק במילווקי באקס בליגת הקיץ של ה-NBA. במקום להצטרף למחנה האימונים שלהם לקראת העונה, הוא חתם לעונה בטיבינגן טייגרס מהליגה הגרמנית. בנוגע לבאקס אמר אפשואו, "לא הרגשתי שהחוזה שהיה לי איתם היה הטוב ביותר עבורי בשנה הראשונה שלי". בטייגרס העמיד אפשואו ממוצעים של 14.4 נקודות, 6.7 ריבאונדים ו-2.2 אסיסטים למשחק. ב-2018 חתם אפשואו בלוס אנג'לס קליפרס במסגרת ליגת הקיץ. ב-11 ביולי הוא תרם 24 נקודות, 9 ריבאונדים, 2 אסיסטים וחטיפה בניצחון 74–88 על וושינגטון ויזארדס. ב-27 ביולי, חתם אפשואו במוראבנק אנדורה מהליגה הספרדית. ב-30 ביולי 2019, חתם אפשואו בפלקנסטרו רג'אנה מהליגה האיטלקית. הוא העמיד ברג'אנה ממוצעים של 11 נקודות ו-6 ריבאונדים למשחק. ב-27 במאי 2020, חתם אפשואו במכבי חיפה ממהליגה הישראלית. הוא העמיד ממוצעים של 13.9 נקודות ו-7.6 ריבאונדים למשחק. ב-15 באוגוסט 2020, חתם אפשואו בהפועל תל אביב. מדיה וקבצים בנושא רג'י אפשואו בוויקישיתוף פרופיל, באתר Sports-Reference פרופיל, באתר eurobasket פרופיל, באתר ליגת העל הספרדית בכדורסל (בספרדית) עמרי מנהיים, ‏רכש מבטיח: רג'י אפשואו חתם במכבי חיפה, באתר ערוץ הספורט, 27 במאי 2020 רג'י אפשואו מצטרף להפועל "SP מצר" ת"א, באתר מנהלת ליגת העל בכדורסל, ‏14 באוגוסט 2020